
ΑΠΟΦΑΣΕΙΣ 

Διαδικασία λιανικών πωλήσεων αποταμιευμένων 
εμπορευμάτων σε ταξιδιώτες μη εγκατεστημένους 
στο εσωτερικό της Κοινότητας οι οποίοι έχουν προ¬ 
ορισμό Τρίτες χώρες. (Άρθρο 527 Καν. ΕΟΚ 
2454/93). 1 

Έγκριση υπερωριακής απασχόλησης για τους 13 
Οδηγούς και 15 Συνοδούς που απασχολούνται με 
σύμβαση εργασίας Ιδιωτικού Δικαίου στα Ειδικά 
Σχολεία. 2 

Σύσταση-συγκρότηση και ορισμός μελών ομάδας ερ¬ 
γασίας για την τροποποίηση και συμπλήρωση της 
2007892/461/27.5.98 Κ.Υ.Α. (ΦΕΚ 606/98/τ.Β'). 3 

Σύσταση θέσεων προσωπικού Αορίστου Χρόνου Ιδιω¬ 
τικού Δικαίου στην Ελληνική Ολυμπιακή Επιτροπή 
(Ε.Ο.Ε.) σύμφωνα με την παρ. 4 του άρθρου 17 του 
Ν. 2947/2001 . 4 

Εξαίρεση των έργων της εταιρείας «ΔΙΕΘΝΗΣ ΕΚ¬ 
ΘΕΣΗ ΘΕΣΣΑΛΟΝΙΚΗΣ Α.Ε.» από τις διατάξεις του 
Ν. 1418/1984 (ΦΕΚ Α'23). 5 

Τροποποίηση της απόφασης 48/25.7.2000 συνεδρία¬ 
σης του Δ.Σ. της Εταιρίας Εκκαθάρισης Συναλλα¬ 
γών Επί Παραγώγων Α.Ε. «Κανονιστικό πλαίσιο για 
την εκκαθάριση συναλλαγών επί Χρηματοοικονομι¬ 
κών Προϊόντων μέσω της Εταιρίας Εκκαθάρισης 
Συναλλαγών Επί Παραγώγων» (ΕΤ.Ε.Σ.Ε.Π.) (ΦΕΚ 
Β'960/31.7.2000), όπως ισχύει. 6 

Τροποποίηση της απόφασης 53/25.7.2000 συνεδρία- 
σηςτου Δ.Σ. του Χρηματιστηρίου Παραγώγων Αθη¬ 
νών Α.Ε. «Κανονιστικό πλαίσιο της Χρηματιστηρια¬ 
κής Αγοράς Παραγώγων» (Χ.Π.Α.) (ΦΕΚ Β' 
960/31.7.2000), όπως ισχύει. 7 


Αριθ. Τ.2493/25 (1) 

Διαδικασία λιανικών πωλήσεων αποταμιευμένων εμπο¬ 
ρευμάτων σε ταξιδιώτες μη εγκατεστημένους στο 
εσωτερικό της Κοινότητας οι οποίοι έχουν προορισμό 
Τρίτες χώρες. (Άρθρο 527 Καν. ΕΟΚ 2454/93). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 76 και 98-113του ΚΑΝ. ΕΟΚ 
2913/92. 

2. Τις διατάξεις των άρθρων 496-535 του ΚΑΝ. ΕΟΚ 
2454/93. 

3. Τις διατάξεις των άρθρων 34,35,142 και επόμενα του 
Ν. 2960/01 (ΦΕΚ 265/22.11.01). 

4. Τις διατάξεις του Ν. 2842/2000 (ΦΕΚ207/Α/2000) «Λή¬ 
ψη συμπληρωματικών μέτρων για την εφαρμογή των ΚΑΝ 
ΕΟΚ 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του «ΕΥΡΩ». 

5. Τις διατάξεις του Ν. 2859/2000 (ΦΕΚ248/Α) «κώδικας 
Φ.Π.Α». 

6. Την 1460/10/21.3.02 ΑΥΟ «Λειτουργία του καθεστώ¬ 
τος Τελωνειακής Αποταμίευσης». 

7. Την 1138050/4885/1436/Α.0014 ΠΟΑ 1338/30.12.96 
ΑΥΟ όπως ισχύει, σχετικά με την διαδικασία απαλλαγής 
από ΦΠΑτης παράδοσης αγαθών, που πραγματοποιείται 
από υποκείμενο στο φόρο εγκατεστημένο στο εσωτερικό 
της χώρας, προς αγοραστή-ταξιδιώτη μη εγκατεστημένο 
στο εσωτερικό της Κοινότητας και ο οποίος αναχωρεί για 
Τρίτη χώρα από την Ελλάδα ή μέσω άλλου κράτους- μέ¬ 
λους της Ευρωπαϊκής Ένωσης. 

8. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57/Α/21.3.02). 

9. Την 1100383/1330/Α0006/31.10.2001 απόφαση 
του Πρωθυπουργού και του Υπουργού Οικονομικών 

«Καθορισμός αρμοδιοτήτων των Υφυπουργών Οικονομι¬ 
κών». 

10. Το γεγονός ότι η απόφαση αυτή δεν συνεπάγεται 
δαπάνη για τον προϋπολογισμό του κράτους, αποφασί¬ 
ζουμε: 

Άρθρο 1 

1. Εμπορεύματα, τα οποία βρίσκονται σε ιδιωτικές απο¬ 
θήκες Αποταμίευσης τύπου Γ', ή αποθηκευτικές εγκατα¬ 
στάσεις τύπου Ε', επιτρέπεται, μετά σχετική έγκριση της 
αρμόδιας Τελωνειακής Αρχής, να πωλούνται λιανικώς σε 
ταξιδιώτες μη εγκατεστημένους στο εσωτερικό της Κοι¬ 
νότητας και οι οποίοι αναχωρούν για Τρίτη χώρα, από την 
Ελλάδα ή μέσω άλλων κρατώντης Ε.Ε. 

2. Οι διαδικασίες χορήγησης της έγκρισης και πραγμα¬ 
τοποίησης των λιανικών πωλήσεων καθορίζονται από τα 
επόμενα άρθρα της παρούσας. 

Άρθρο 2 

1. Ο διαχειριστής - αποταμιευτής της αποθήκης υπο¬ 
βάλλει στον προϊστάμενο της Τελωνειακής Περιφέρειας, 
στη χωρική αρμοδιότητα της οποίας ευρίσκεται η αποθή¬ 
κη Αποταμίευσης, αιτιολογημένη αίτηση, προκειμένου να 
του χορηγηθεί Άδεια Διενέργειας Λιανικών Πωλήσεων. 

2. Η Τελωνειακή Περιφέρεια, εφόσον εγκρίνει τη διε¬ 
νέργεια της αιτούμενης δραστηριότητας, χορηγεί την 
Άδεια, αναγράφοντας στη θέση 9 της «Άδειας Αποθήκης 
Τελωνειακής Αποταμίευσης», τη φράση «επιτρέπεται η 
διενέργεια λιανικών πωλήσεων, σύμφωνα με τους όρους 
και τις προϋποθέσεις της Τ.2493/25/4.6.02 Α.Υ.Ο.» 

3. Μετά τη χορήγηση της έγκρισης, ο διαχειριστής - 
αποταμιευτής προσκομίζει στην Τελωνειακή Περιφέρεια 
προς θεώρηση «Βιβλίο Καταχώρησης Αποδείξεων Λιανι¬ 
κών Πωλήσεων σε ταξιδιώτες», στο οποίο υποχρεούταινα 
καταχωρεί αυθημερόν τις εκδοθείσες αποδείξεις. 

Άρθρο 3 

Οι λιανικές πωλήσεις, δεν μπορεί να αποτελούν την κύ¬ 
ρια δραστηριότητα της αποθήκης και σε καμιά περίπτω¬ 
ση, δεν πρέπει να υπερτερούν της δραστηριότητας απο¬ 
θήκευσης, η οποία συνίσταται στην παραμονή των εμπο¬ 
ρευμάτων στο ανασταλτικό καθεστώς έως ότου λάβουν 
έναν άλλο προορισμό, καταθέτοντας το σχετικό παρα¬ 
στατικό με κανονικές τελωνειακές διαδικασίες. 

Σε αντίθετη περίπτωση ανακαλείται άμεσα η Άδεια Διε¬ 
νέργειας Λιανικών Πωλήσεων στις εγκαταστάσεις Τελω- 
νειακής Αποταμίευσης. 

Άρθρο 4 

Η διαδικασία παράδοσης και παρακολούθησης των 
αποταμιευμένων εμπορευμάτων, που πωλούνται λιανι- 
κώς στα πρόσωπα του άρθρου 1 της παρούσας, με σκο¬ 
πό την εξαγωγή τους, καθορίζονται ως εξής: 

1. Ο διαχειριστής - αποταμιευτής (πωλητής) εκδίδει την 
προβλεπόμενη από την περίπτωση β του άρθρου 3 της 
αριθμ. 1138050/4885/1436/Α.0014.ΠΟΑ 1338/30.12.96 
Α.Υ.Ο., Τριπλότυπη Απόδειξη Λιανικής Πώλησης, σύμφω¬ 
να με τους όρους και τις προϋποθέσεις του άρθρου 2 της 
ίδιας Α.Υ.Ο. και αφού οι ενδείξεις «δρχ» και «ΟΡΟ» αντι- 
κατασταθούν με τις ενδείξεις «ΕΥΡΩ» και «€», αντίστοιχα, 
χωρίς ΦΠΑ και με την ένδειξη «ΕΠΑΝΕΞΑΓΩΓΗ». 


Στην ως άνω Απόδειξη Λιανικής Πώλησης, εκτός των 
οριζομένων από την ανωτέρω Α.Υ.Ο., στοιχείων, πρέπει: 

α) Τα πωληθέντα εμπορεύματα, να περιγράφονται, όπως 
αναφέρονται στη σχετική Διασάφηση Αποταμίευσης. 

β) Να αναγράφεται σε εμφανές σημείο της απόδειξης ο 
αριθμός της Διασάφησης Αποταμίευσης, από την οποία 
προέρχονται τα πωληθέντα εμπορεύματα. 

2. Τα εμπορεύματα, προσκομίζονται υποχρεωτικά από 
τον διαχειριστή - αποταμιευτή, ο οποίος είναι και εξαγω- 
γέας, πριν τη παράδοσή τους στον αγοραστή, στο Τελω¬ 
νείο Ελέγχου της αποθήκης, όπου γίνεται πλήρης επαλή¬ 
θευση και καταγραφή της ταυτότητας αυτών, με σχετική 
πράξη στο σώμα της απόδειξης λιανικής πώλησης και ει¬ 
δικότερα στη πίσω σελίδα αυτής. Εμπορεύματα τα οποία 
δεν έχουν χαρακτηριστικά εξατομίκευσης, (αριθ. Πλαισί¬ 
ου κλπ), μολυβδοσφραγίζονται, προκειμένου να διασφα¬ 
λίζεται, σε κάθε περίπτωση, η εξαγωγή τους. 

3. Τα ως άνω εμπορεύματα, κατά την έξοδό τους από το 
τελωνειακό έδαφος της Κοινότητας, προσκομίζονται στο 
Τελωνείο εξόδου, όπου ακολουθείται η διαδικασία που 
ορίζεται στο άρθρο 6 της αριθμ. 1138050/4885/1436/- 
Α.0014. ΠΟΛ1338/30.12.96 Α.Υ.Ο. 

Άρθρο 5 

1.0 διαχειριστής - αποταμιευτής υποχρεούται να κατα¬ 
θέτει μηνιαία Συγκεντρωτική Διασάφηση Εξαγωγής, επί 
της οποίας «αποστολέας-εξαγωγέας» αναφέρεται ο 
ίδιος, ενώ στη θέση «παραλήπτης» αναγράφεται η φράση 
«Διάφοροι ταξιδιώτες τρίτων χωρών». 

Η Συγκεντρωτική Διασάφηση Εξαγωγής κατατίθεται 
τον επόμενο μήνα από το μήνα πραγματοποίησης των 
εξαγωγών και το αργότερο πριν τη παρέλευση της τελευ¬ 
ταίας εργάσιμης ημέρας του μήνα αυτού και περιλαμβά¬ 
νει όλες τις λιανικές πωλήσεις αγαθών τα οποία εξήχθη- 
σαν από το έδαφος της Κοινότητας τον προηγούμενο της 
κατάθεσής της μήνα, όπως αυτό προκύπτει από τις βε¬ 
βαιώσεις των Τελωνείων εξόδου επί των πρωτοτύπων 
Αποδείξεων Λιανικής Πώλησης. 

Ημερομηνία αποδοχής της συγκεκριμένης Διασάφη¬ 
σης Εξαγωγής είναι η τελευταία ημέρα του μήνα που 
πραγματοποιήθηκαν οι εξαγωγές των λιανικώς πωληθέ- 
ντων εμπορευμάτων. 

Τα κατά τα παραπάνω λιανικώς πωληθέντα εμπορεύμα¬ 
τα, πρέπει να εξάγονται από το Τελωνειακό Έδαφος της 
Κοινότητας το αργότερο, πριν την παρέλευση του τρίτου 
μήνα που ακολουθείτο μήνα έκδοσης της Απόδειξης Λια¬ 
νικής Πώλησης. 

2. Στη θέση 44 της Συγκεντρωτικής Διασάφησης Εξα¬ 
γωγής, αναγράφονται οι αριθμοί των Αποδείξεων Λιανι¬ 
κής Πώλησης που έχουν εκδοθεί και επισυνάπτονται φω¬ 
τοαντίγραφά τους επί αυτής. Το Τελωνείο ελέγχου, αφού 
τα αντιπαραβάλλει για την ορθότητά τους με το στέλεχος 
των πρωτότυπων αποδείξεων που επίσης οφείλει να προ¬ 
σκομίζει στο Τελωνείο Ελέγχου ο αποταμιευτής, τα προ- 
σαρτά στην Συγκεντρωτική Διασάφηση Εξαγωγής. Η Συ¬ 
γκεντρωτική Διασάφηση Εξαγωγής, αφού ελεγχθεί σύμ¬ 
φωνα με τις ισχύουσες διατάξεις, θεωρείται για την 
ορθότητά της και τακτοποιείται ως προς την απόδειξη 
εξόδου των εμπορευμάτων, από τις επί μέρους πράξεις 
επί των πρωτοτύπων Αποδείξεων Λιανικής Πώλησης. 

3. Μετά την τακτοποίηση της Συγκεντρωτικής Διασά¬ 
φησης Εξαγωγής, ως προς την απόδειξη της εξαγωγής 
κατά τα οριζόμενα στην προηγούμενη παράγραφο, πα- 
ραδίδεται στον αποστολέα - εξαγωγέα το Νο 3 αντίτυπο 
αυτής, στο οποίο επισυνάπτονται και οι πρωτότυπες Απο¬ 
δείξεις Λιανικής Πώλησης και τηρείται στο αρχείο του, 
προκειμένου να αποδεικνύεται σε κάθε έλεγχο η εξαγωγή 
των εμπορευμάτων. 

Πέραν αυτών, στη Συγκεντρωτική Διασάφηση Εξαγω¬ 
γής και στη θέση 1 του ΕΔΕ, αναγράφεται ο κωδικός ΕΧ3 
(επανεξαγωγή), στη θέση 37 ο κωδικός 31-71 και στη θέ¬ 
ση 40, οι αριθμοί των διασαφήσεων αποταμίευσης, από 
τις οποίες προέρχονται τα πωληθέντα εμπορεύματα, 
προκειμένου να τακτοποιούνται, ως προς την πίστωσή 
τους, είτε δια του Ο.Π.Σ.Τ, είτε χειρόγραφα. 

Άρθρο 6 

Στη περίπτωση, που δεν αποδεικνύεται η εξαγωγή των 
εμπορευμάτων κατά τα ανωτέρω, εφαρμόζονται οι δια¬ 
τάξεις του Καν. (ΕΟΚ) 2913/92, άρθρα 201-216, «Περί 
γένεσης τελωνειακής οφειλής» και αφού βεβαιωθούν οι 
οφειλόμενες επιβαρύνσεις, επιδιώκεται η είσπραξη 
τους από τον διαχειριστή-αποταμιευτή. Σε περίπτωση 
μη καταβολής τους, καταπίπτουν οι εγγυήσεις που 
έχουν κατατεθεί για την λειτουργία της αποθήκης απο¬ 
ταμίευσης. 

Πέραν της βεβαίωσης των επιβαρύνσεων, εφόσον στοι- 
χειοθετείται παράβαση καταλογίζονται οι προβλεπόμε- 
νες ποινές και πρόστιμα, σύμφωνα με το Ν. 2960/01 «Εθνι¬ 
κός Τελωνειακός Κώδικας». 

Άρθρο 7 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 2/29311/0022 (2) 

Έγκριση υπερωριακής απασχόλησης για τους 13 Οδη¬ 
γούς και 15 Συνοδούς που απασχολούνται με σύμβα¬ 
ση εργασίας Ιδιωτικού Δικαίου στα Ειδικά Σχολεία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 2470/1997 «Περί μισθολογίου Δημοσίων Υπαλ¬ 
λήλων» όπως τροποποιήθηκε με το άρθρο 15 του Ν. 
2592/1998. 

2. Την 2/13071/0022/18.5.1999 εγκύκλιο του Υπουργεί¬ 
ου Οικονομικών «Υπερωριακής απασχόλησης προσωπι¬ 
κού με σχέση εργασίας ιδιωτικού δικαίου» κ.λπ. 

3. Την 3205/15.5.2002 απόφαση Υπουργείου Εργασίας 
και Κοινωνικών Ασφαλίσεων. 

4. Το γεγονός ότι με την παρούσα απόφαση προκαλεί- 
ται δαπάνη ποσού δρχ. 8.804,11 € και θα βαρύνει τις πι¬ 


στώσεις Φ. 19-110 ΚΑΕ 5184 του ΥΠΕΠΘ όπου υπάρχει 
εγγεγραμμένη πίστωση. 

5. Την 2/74260/0004/15.10.1999 κοινή απόφαση «Περί 
μεταβιβάσεως εξουσίας υπογραφής σύμφωνα με το άρ¬ 
θρο 7 παρ.1 του Ν.1943/91», αποφασίζουμε: 

Εγκρίνουμε την υπερωριακή εργασία για τους 13 Οδη¬ 
γούς και 15 Συνοδούς που απασχολούνται με σύμβαση 
εργασίας Ιδιωτικού Δικαίου στα Ειδικά Σχολεία α) Ειδικό 
Γυμνάσιο - Λύκειο Ιλίου και β) Ειδικό Γυμνάσιο-Λύκειο Ηλι¬ 
ούπολης και γ) Ειδικό Δημοτικό Αργυρούπολης του 
Υπουργείου Εθνικής Παιδείας και Θρησκευμάτων για το 
χρονικό διάστημα που αρχίζει ένα μήνα πριντη δημοσίευ¬ 
ση της απόφασης στην Εφημερίδα της Κυβερνήσεως μέ¬ 
χρι 17.7.2002 και μέχρι 2 ώρες κάθε ημέρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 2002 
Οι Γ ενικοί Γ ραμματείς 

Δημ/κής Πολιτικής Υπουρ. Εθνικής Παιδείας 

Υπ. Οικονομίας και Οικονομικών και Θρησκευμάτων 

I. ΚΟΥΣΟΥΛΑΚΟΣ ΑΘΑΝ. ΤΣΟΥΡΟΠΛΗΣ 

-♦- 

Αριθ. 2/23680/0004 (3) 

Σύσταση-συγκρότηση και ορισμός μελών ομάδας εργα¬ 
σίας για την τροποποίηση και συμπλήρωση της 
2007892/461/27.5.98 Κ.Υ.Α. (ΦΕΚ 606/98/τ.Β'). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν.1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α. 178). 

β) Του άρθρου 5 του Ν.2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α.43), όπως συμπληρώθηκε μετηνπαρ. 1 
του άρθρου 23του Ν.2085/92 (Α.170). 

γ) Των άρθρων 89 και 128 του Π.Δ. 284/88 «Οργανισμός 
Υπουργείου Οικονομικών» (Α.128) όπως τροποποιήθηκε 
μεταγενέστερα. 

δ) Του άρθρου 19του Ν.2470/97 (ΦΕΚ40/Α'). 

2. Την 1113926/1557/Α0006/18.12.2001 απόφαση του 
Υπουργού Οικονομικών περί μεταβίβασης εξουσίας να 
υπογράφουν «Με εντολή Υπουργού» στο Γ ενικό Γ ραμμα- 
τέακ.λπ. (ΦΕΚ 1703/18.12.2001). 

3. Το Ν.2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις». 

4. Την 2007892/461/27.5.98 Κ.Υ.Α. 

5. Το 252/0052/23.4.2002 έγγραφο της Δ52-Μελετών 
και Αξιολόγησης. 

6. Το γεγονός ότι, από τις διατάξεις της απόφασης αυ¬ 
τής προκαλείται δαπάνη ύψους 9.870 ευρώ, η οποία θα 
βαρύνει τις πιστώσεις του εκτελούμενου προϋπολογι¬ 
σμού εξόδων του Υπουργείου Οικονομικών. 

7. Την υφιστάμενη ανάγκη τροποποίησης και συμπλή¬ 
ρωσης της 2007892/461/27.5.98 Κ.Υ.Α., αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Συνιστούμε ομάδα εργασίας γιατηντροποποίηση και 
συμπλήρωση της 2007892/461/27.5.98 Κ.Υ.Α. και ορίζου¬ 
με ως μέλη αυτής τους παρακάτω υπαλλήλους: 

α. Όλγα Αναστασάτου, Διευθύντρια της Δ52-Μελετών 
και Αξιολόγησης, ως συντονίστρια. 

β. Δέσποινα Αργυροπούλου, Προϊσταμένη Β'Τμήματος 
της Δ52-Μελετών και Αξιολόγησης. 

γ. Ευφροσύνη Νικολουδάκη, Προϊσταμένη Α'Τμήματος 
της Δ52-Μελετών και Αξιολόγησης. 

δ. ΠαναγιώταΝέζη, Προϊσταμένη Α'Τμήματος της Δ51- 
Προγραμματισμού και Ελέγχων. 

ε. ΑθηναϊδαΤουρκολιά, με βαθμό Α'του κλάδου ΠΕ-Δη- 
μοσιονομικών, που υπηρετεί στη Δ52-Μελετών και Αξιο¬ 
λόγησης. 

στ. Σταματίνα Μουρελάτου, με βαθμό Α' του κλάδου 
ΠΕ-Διοικητικού που υπηρετεί στη Δ52-Μελετών και Αξιο¬ 
λόγησης. 

ζ. Μυρσίνη Τσαχπίνη, συνταξιούχο, τέως Διευθύντρια 
του Γ.Λ.Κράτους. 

η. Σωτήριο Ζαζά, με βαθμό Α'του κλάδου ΔΕ-Δημοσιο- 
νομικών που υπηρετεί στο Ειδικό Λογιστήριο Υπ. Εθνικής 
Άμυνας, ως γραμματέα. 

Την Συντονίστρια της Ομάδας θα αναπληρώνει σε περί¬ 
πτωση απουσίας ή κωλύματος, το μέλος Δέσποινα Αργυ¬ 
ροπούλου. 

2. Έργο της παραπάνω ομάδας, θα είναι: 

α. Η τροποποίηση και συμπλήρωση της αριθμ. 
2007892/461/27.5.98 Κ.Υ.Α. «Ανάκτηση αχρεωστήτως ή 
παρανόμως καταβληθέντων ποσών από εθνικούς πόρους 
ή πόρους της Ευρωπαϊκής Ένωσης, στα πλαίσια της υλο¬ 
ποίησης κοινοτικών πολιτικών». 

β. Η σύνταξη σχεδίου απόφασης στα πλαίσια του Γ Κ.Π.Σ., 
των Κοινοτικών Πρωτοβουλιών και του Ταμείου Συνοχής. 

γ. Η έκδοση σχετικής ερμηνευτικής εγκυκλίου. 

3. Η ως άνω ομάδα, θα συνεδριάζει εκτός του κανονικού 
ωραρίου εργασίας και θα τελειώσει το έργο της εντός τρι¬ 
μήνου από την δημοσίευση της εν λόγω απόφασης. 

4. Η αμοιβή του συντονιστή, των μελών καιτου γραμμα¬ 
τέα της συγκεκριμένης Ομάδας, θα καθοριστεί με άλλη 
απόφαση του Υπουργού Οικονομικών και θα καταβληθεί 
εφάπαξ αμέσως μετά την παράδοση του έργου και ύστε¬ 
ρα από την διαβεβαίωση γι’ αυτό της αρμόδιας Δ/νσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2002 
Με εντολή Υπουργού 
Ο Γενικός Διευθυντής 
ΔΗΜΗΤΡΙΟΣ ΣΚΟΥΦΗΣ 
-♦- 

Αριθ. 14855 (4) 

Σύσταση θέσεων προσωπικού Αορίστου Χρόνου Ιδιωτικού 
Δικαίου στην Ελληνική Ολυμπιακή Επιτροπή (Ε.Ο.Ε.) 
σύμφωνα μετηνπαρ. 4του άρθρου 17του Ν. 2947/2001. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις! 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 


β) Του Ν. 1558/85 «Κυβέρνηση και Κυβερνητικά Όργα¬ 
να». 

2. Του Π .Δ. 130/00 (ΦΕΚ 113/Α/ΟΟ) «Καταστατικό της 

Ε.Ο.Ε.». 

3. Του Π.Δ. 70/75 «Περί οργανώσεωςτων υπηρεσιών και 
διαρθρώσεως των τακτικών θέσεων του προσωπικού της 

Ε.Ο.Α.». 

4. Την παρ. 4 του άρθρου 17 του Ν. 2947/01 «Θέματα 
Ολυμπιακής Φιλοξενίας, έργων Ολυμπιακής Υποδομής 
και άλλες διατάξεις». 

5. Την 19/19.12.01 απόφαση της Εκτελεστικής Επιτρο¬ 
πής της Ε.Ο.Ε. 

6. Την παρ. 2 της 8334/30.10.01 (ΦΕΚ 1479/Β/31.10.01) 
απόφαση του Πρωθυπουργού και του Υπουργού Πολιτι¬ 
σμού «περί ανάθεσης αρμοδιοτήτων στον Υφυπουργό 
Πολιτισμού». 

7. Την 1100383/1330/Α0006/31.10.2001 απόφαση του 
Πρωθυπουργού καιτου Υπουργού Οικονομικών «Καθορι¬ 
σμός αρμοδιοτήτων στους Υφυπουργούς Οικονομι¬ 
κών» (ΦΕΚ 1485/Β). 

8. Το 3366/9.1.02 έγγραφο αίτημα της Ε.Ο.Ε. διαπίστω¬ 
σης της ανάγκης σύστασης θέσεων. 

9. Το γεγονός ότι από την έκδοση της παρούσης προ- 
καλείται ετήσια δαπάνη ύψους 2.114.000,00 ΕΥΡΩ εις βά¬ 
ρος του προϋπολογισμού της ΕΟΕ. 

10. Το ΠΔ/γμα 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ57 Α). 

11. Την ΔΙΔΚ/Φ1/2/22875/01 απόφαση του Πρωθυ¬ 
πουργού και του Υπουργού Εσωτερικών Δημόσιας Διοί¬ 
κησης και Αποκέντρωσης «Ανάθεση αρμοδιοτήτων στους 
Υφυπουργούς Εσωτερικών Δημόσιας Διοίκησης και Απο- 
κέντρωσης»(ΦΕΚ 1480/Β), αποφασίζουμε: 

Συνιστώνται στην Ελληνική Ολυμπιακή Επιτροπή (ΕΟΕ) 
θέσεις Ιδιωτικού Δικαίου Αορίστου χρόνου για την υπο¬ 
στήριξη των αναγκών της Ολυμπιακής προετοιμασίας 
όπως αναφέρονται κατά κατηγορία ως εξής: 

Α. Κατηγορία ΠΕ: 22 θέσεις 

1. ΠΕ Ειδικών Επιστημονικών Συνεργατών: 3 θέσεις 

2. ΠΕ Πολιτικών Μηχανικών: 1 θέση 

3. ΠΕ Μηχανολόγων Ηλεκτρολόγων: 1 θέση 

4. ΠΕ Διοικητικών Υπαλλήλων: 11 θέσεις, θεωρητικής 
κυρίως κατεύθυνσης. 

5. ΠΕ 2 Αρχαιολόγων: 1 θέση 

6. ΠΕ Ξενόγλωσσων Γραμματέων: 5 θέσεις 

Β. Κατηγορία ΤΕ: 7 θέσεις 

1. ΤΕ Συντηρητών Αρχαιοτήτων καΓΕργωνΤέχνης: 2 θέ¬ 
σεις 

2. ΤΕ Αρχειονόμων: 2 θέσεις 

3. ΤΕ Φυσιοθεραπευτών: 2 θέσεις 

4. ΤΕ Τοπογράφων: 1 θέση 

Γ. Κατηγορία ΔΕ: 25 θέσεις 

1. ΔΕ Τεχνικών Η/Υ: 1 θέση 

2. ΔΕ Χειριστών Κομπιούτερ: 2 θέσεις 

3. ΔΕ Οδηγών Αυτοκινήτων: 2 θέσεις 

4. ΔΕ Διοικητικών Υπαλλήλων: 10 θέσεις 

5. ΔΕ Ηλεκτρολόγων: 4 θέσεις 

6. ΔΕ Υδραυλικών: 3 θέσεις 

7. ΔΕ Τηλεφωνητριών: 2 θέσεις 

8. ΔΕ Συντηρητών Μηχανών: 1 θέση 

Δ. Κατηγορία ΥΕ: 57 θέσεις 

9. ΥΕ Καθαριστών - Καθαριστριών: 15 θέσεις 

10. ΥΕ Φυλάκων: 18 θέσεις 

11. ΥΕ Νυκτοφυλάκων: 4 θέσεις 

12. ΥΕ Εργατών: 14 θέσεις 

13. ΥΕ Εργατών Πρασίνου: 2 θέσεις 

14. ΥΕ Καθαριστών Δεξαμενής: 4 θέσεις 

ΣΥΝΟΛΟ: 111 θέσεις 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΠΟΛΙΤΙΣΜΟΥ 

ΙΩΑΝΝΗΣ ΚΟΥΡΑΚΗΣ 
-♦- 

Αριθ. 4309 (5) 

Εξαίρεση των έργων της εταιρείας «ΔΙΕΘΝΗΣ ΕΚΘΕΣΗ 
ΘΕΣΣΑΛΟΝΙΚΗΣ Α.Ε.» από τις διατάξεις του Ν. 
1418/1984 (ΦΕΚΑ'23). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τη διάταξη του άρθρου 2 παρ. 1 του Ν. 1418/1984 
«Δημόσια έργα και ρυθμίσεις συναφών θεμάτων» (ΦΕΚ Α' 
23), όπως αυτή αντικαταστάθηκε από την παρ. 2 του άρ¬ 
θρου 1 του Ν. 2229/1994 (ΦΕΚ Α' 138), σύμφωνα με την 
οποία με Κ.Υ.Α. των Υπουργών Οικονομίας και Οικονομι¬ 
κών, Περιβάλλοντος, Χωροταξίας και Δημοσίων Έργων 
και του εκάστοτε αρμοδίου Υπουργού, είναι δυνατόν έρ¬ 
γα που προγραμματίζονται και εκτελούνται από νομικά 
πρόσωπα ιδιωτικού δικαίου των φορέων που αναφέρο- 
νταιστηνπαρ. 1 του άρθρου 14του Ν. 2190/1994 (ΦΕΚΑ' 
28), να εξαιρούνται διατάξεων του Ν. 1418/1984. 

2. Το ότι η εταιρεία με την επωνυμία «ΔΙΕΘΝΗΣ ΕΚ¬ 
ΘΕΣΗ ΘΕΣΣΑΛΟΝΙΚΗΣ ΑΝΩΝΥΜΗ ΕΤΑΙΡΙΑ» ιδρύθηκε με 
το άρθρο 1 του Ν. 2687/1999 (ΦΕΚ Α' 39) ως δημόσια επι¬ 
χείρηση (άρθρο 1 παρ. 1 Ν. 2687/1999 και άρθρο 1 παρ. 1 
Ν. 2414/1996), έχουσα ως σκοπό αυτόν που περιγράφε- 
ται στην παρ. 3 του άρθρου 1 του Ν. 2687/1999, το δε σύ¬ 
νολο των μετοχών της ανήκει στο ελληνικό δημόσιο (άρ¬ 
θρο 1 παρ. 7Ν. 2687/1999), το ότι κατά τη διάταξη του άρ¬ 
θρου 24 Ν. 735/1977 (άρθρο 3 παρ. 7 Ν. 2687/1999) τα 
έργα της εν λόγω εταιρίας είναι «έργα δημόσιας ωφέλει¬ 
ας» και κατά συνέπεια, το ότι η εταιρία καταλαμβάνεται σε 
ό,τι αφορά την ανάθεση και εκτέλεση των έργων της από 
τοΝ. 1418/1984. 

3. Το γεγονός ότι στις εγκαταστάσεις της εταιρίας πρό¬ 
κειται να διεξαχθεί τον Ιούνιο του 2003 η Σύνοδος Κορυ¬ 
φής της Ευρωπαϊκής Ένωσης και επομένως υπάρχει ανά¬ 
γκη τόσο κατασκευής νέων έργων, όσο και βελτίωσης, 


ανακατασκευής ή διαμόρφωσης υπαρχουσών κτιριακών 
εγκαταστάσεων. 

4. Την ανάγκη ταχείας κατασκευής των έργων αυτών, 
ώστε να είναι έτοιμα κατά τις συγκεκριμένες και αμετάθε¬ 
τες ημερομηνίες της ανωτέρω Συνόδου. 

5. Το ότι η εταιρία δεν έχει ως καταστατικό της σκοπό 
την εκτέλεση έργων και τα τυχόν εκτελούμενα από αυτήν 
έργα εξυπηρετούντις εκάστοτε ειδικές ανάγκες της διορ¬ 
γάνωσης εμπορικών εκθέσεων και συνεδρίων. 

6. Το ότιτα έργα της εταιρίας είναι επιβεβλημένο να ανα¬ 
τίθενται και να εκτελούνται υπό ειδικό καθεστώς που εξυ¬ 
πηρετεί τις παραπάνω ειδικές ανάγκες, αποφασίζουμε: 

1. Εξαιρούνται από το σύνολο των διατάξεων του Ν. 
1418/1984 «Δημόσια έργα και ρυθμίσεις συναφών θεμά¬ 
των» (ΦΕΚ Α'23) και των σχετικών προεδρικών διαταγμά¬ 
των και Υπουργικών Αποφάσεων που εκδόθηκαν κατ' 
εξουσιοδότησή του, όλα τα έργα που αφορούν στις ανά¬ 
γκες της Συνόδου Κορυφής της Ευρωπαϊκής Ένωσης και 
που πρόκειται να ανατεθούν μέχρι τον Ιούνιο του 2003 
από την εταιρία «ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ 
ΑΝΩΝΥΜΗ ΕΤΑΙΡΙΑ». 

2. Η ανάθεση και εκτέλεση των λοιπών έργων που προ¬ 
γραμματίζονται και εκτελούνται από την εταιρία «ΔΙΕ¬ 
ΘΝΗΣ ΕΚΘΕΣΗ ΘΕΣΣΑΛΟΝΙΚΗΣ ΑΝΩΝΥΜΗ ΕΤΑΙΡΙΑ», 
υπάγονται, κατ' εξαίρεση των παραπάνω διατάξεων, στις 
ρυθμίσεις «Ειδικού Κανονισμού» που προτείνεται απάτην 
εταιρία και εγκρίνεται από τον Υπουργό ΠΕΧΩΔΕ με από¬ 
φασή του, δημοσιευόμενη στην Εφημερίδα της Κυβέρνη¬ 
σης. Μέχρι την δημοσίευση της απόφασης αυτής, εξακο¬ 
λουθούν να εφαρμόζονται στα έργα ο Ν. 1418/84 «Δημό¬ 
σια έργα και ρυθμίσεις συναφών θεμάτων» (ΦΕΚΑ'23) και 
τα σχετικά Π.Δ. και Υπουργικές αποφάσεις όπως ισχύουν 
κάθε φορά. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Ιουνίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚΟΣ ΧΡΙΣΤΟΔΟΥΛΑΚΗΣ ΒΑΣΩ ΠΑΠΑΝΔΡΕΟΥ 

ΜΑΚΕΔΟΝΙΑΣ - ΘΡΑΚΗΣ 

ΓΙΩΡΓΟΣ ΠΑΣΧΑΛΙΔΗΣ 


Τροποποίηση της απόφασης 48/25.7.2000 συνεδρίασης 
του Δ.Σ. της Εταιρίας Εκκαθάρισης Συναλλαγών Επί 
Παραγώγων Α.Ε. «Κανονιστικό πλαίσιο για την εκκαθά¬ 
ριση συναλλαγών επί Χρηματοοικονομικών Προϊόντων 
μέσω της Εταιρίας Εκκαθάρισης Συναλλαγών Επί Πα¬ 
ραγώγων» (ΕΤ.Ε.Σ.Ε.Π.) (ΦΕΚ Β'960/31.7.2000), όπως 
ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΤΑΙΡΕΙΑΣ 
ΕΚΚΑΘΑΡΙΣΗΣ ΣΥΝΑΛΛΑΓΩΝ ΕΠΙ ΠΑΡΑΓΩΓΩΝ Α.Ε. 

(Απόφαση 78η/26.4.2002 συνεδρίαση/θέμα 2Β) 
Αφού έλαβε υπόψη: 

1. Τις διατάξεις της παραγράφου 4 του άρθρου 31 του 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ν. 2533/1997 «Χρηματιστηριακή Αγορά Παραγώγων και 
άλλες διατάξεις» (ΦΕΚΑ'228/11.11.1997), όπως ισχύει. 

2. Τις διατάξεις της απόφασης 48/25.7.2000 συνεδρία¬ 
σης του Δ.Σ. της Εταιρίας Εκκαθάρισης Συναλλαγών Επί 
Παραγώγων Α.Ε. «Κανονιστικό Πλαίσιο για την εκκαθάρι¬ 
ση συναλλαγών επί Χρηματοοικονομικών Προϊόντων μέ¬ 
σω Εταιρίας Εκκαθάρισης Συναλλαγών Επί Παραγώγων» 
(ΦΕΚ Β' 960/31.7.2000), όπως ισχύει. 

3. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚΑΊ37), όπως προστέθηκε μετο 
άρθρο 27του Ν. 2081/1992 (ΦΕΚΑ' 152/20.9.1992). 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει ομόφωνα: 

Την τροποποίηση της απόφασης 48/25.7.2000 συνε¬ 
δρίασης του Δ.Σ. της Εταιρείας Εκκαθάρισης Συναλλα¬ 
γών Επί Παραγώγων Α.Ε. «Κανονιστικό πλαίσιο για την 
εκκαθάριση συναλλαγών επί Χρηματοοικονομικών Προϊ¬ 
όντων μέσω της Εταιρίας Εκκαθάρισης Συναλλαγών Επί 
Παραγώγων» (ΕΤ.Ε.Σ.Ε.Π.) (ΦΕΚ Β' 960/31.7.2000), 
όπως τροποποιήθηκε με τις αποφάσεις 51/17.10.2000, 
52/5.12.2000, 54/9.1.2001, 55/5.2.2001, 59/15.5.2001, 
68/6.11.2001, 70/13.12.2001 και 72/4.2.2002 του 
Δ.Σ. της Εταιρίας Εκκαθάρισης Συναλλαγών Επί Παρα¬ 
γώγων Α.Ε. (ΦΕΚ Β' 1400/17.11.2000, 1502/8.12.2000, 
12/11.1.2001, 175/21.2.2001, 621/25.5.2001, 1565/ 
23.11.2001, 1741/28.12.2001 και 168/14.2.2002 αντί¬ 
στοιχα), ως εξής: 

Άρθρο 1 

1. Προστίθενται νέα εδάφια μετά το με τίτλο «Αγορα¬ 
στής στη σύμβαση αγοράς με σύμφωνο επαναπώλησης» 
εδάφιο του άρθρου 1 της απόφασης ως εξής: 

«Αγοραστής στη σύμβαση επαναγοράς: Αυτός που 
αγοράζει και αποκτά κατά κυριότητα υποκείμενες μετο¬ 
χές με υποχρέωση επαναπώλησής τους, λόγω άσκησης 
του δικαιώματος του επαναπώλησης ή άσκησης από τον 
πωλητή του δικαιώματος του επαναγοράς ή λήξης του 
συμβολαίου, σύμφωνα με τις διατάξεις της παρούσας 
απόφασης και τα ειδικότερα χαρακτηριστικά του προϊό¬ 
ντος.» 

2. Το εδάφιο με τίτλο «Δικαίωμα επαναγοράς ή επανα¬ 
πώλησης» του άρθρου 1 της απόφασης αντικαθίσταται 
ως εξής: 

«Δικαίωμα επαναγοράς ή επαναπώλησης: Δικαίωμα 
των συμβαλλομένωνγια επαναγορά ή επαναπώληση υπο¬ 
κείμενων μετοχών στις συμβάσεις πώλησης με σύμφωνο 
επαναγοράς, αγοράς με σύμφωνο επαναπώλησης και 
στις συμβάσεις επαναγοράς.» 

3. Προστίθενται νέα εδάφια μετά το με τίτλο «Πωλητής 
στη σύμβαση πώλησης με σύμφωνο επαναγοράς» εδάφιο 
του άρθρου 1 της απόφασης ως εξής: 

«Πωλητής στη σύμβαση επαναγοράς: Αυτός που πω- 
λεί και μεταβιβάζει κατά κυριότητα υποκείμενες μετοχές 
με υποχρέωση επαναγοράς τους, λόγω άσκησης του δι¬ 
καιώματος του επαναγοράς ή άσκησης από τον αγορα¬ 
στή του δικαιώματος του επαναπώλησης ή λήξης του 
συμβολαίου, σύμφωνα με τις διατάξεις της παρούσας 
απόφασης και τα ειδικότερα χαρακτηριστικά του προϊό¬ 
ντος». 


4. Προστίθενται νέα εδάφια μετά το με τίτλο «Σύμβαση 
πώλησης μετοχών με σύμφωνο επαναγοράς εντός κύ¬ 
κλου (εΐοοίκ Γθρο)» εδάφιο του άρθρου 1 της απόφασης 
ως εξής: 

«Σύμβαση επαναγοράς (ΓθρυΓοάαεθ αρΓθθπίθηΙ): Σύμ¬ 
βαση πώλησης με σύμφωνο επαναγοράς ή επαναπώλη¬ 
σης, με την οποία ο πωλητής πωλεί και μεταβιβάζει κατά 
κυριότητα στον αγοραστή υποκείμενες μετοχές, τις οποί¬ 
ες υποχρεούται να επαναγοράσει, λόγω άσκησης του δι¬ 
καιώματος του επαναγοράς ή άσκησης από τον αγορα¬ 
στή του δικαιώματος του επαναπώλησης ή λήξης του 
συμβολαίου, έναντι τιμήματος πώλησης, που πιστώνεται 
άτοκα μέχριτηνημέρατης άσκησης του σχετικού δικαιώ¬ 
ματος ή της λήξης του συμβολαίου, και τιμήματος επανα¬ 
γοράς, αμφότερα καθοριζόμενα την ημέρα κατάρτισης 
της σύμβασης, σύμφωνα με τις διατάξεις της παρούσας 
απόφασης και τα ειδικότερα χαρακτηριστικά του προϊό¬ 
ντος». 

Άρθρο 2 

Στο τέλος της παραγράφου 4 του άρθρου 10 της από¬ 
φασης προστίθεται νέο εδάφιο ως εξής: 

«Κατ’ εξαίρεση, το μέλος της ΕΤ.Ε.Σ.Ε.Π. δύναται να 
τηρεί και δεύτερο κωδικό εκκαθάρισης για τον ίδιο πα- 
ραγγελέα, εφόσον ο παραγγελέας είναι Ειδικός Δια¬ 
πραγματευτής στο Χ.Α.Α. και ο εν λόγω κωδικός χρησιμο¬ 
ποιείται για την εκκαθάριση των εκτός κύκλου συμβάσε¬ 
ων επαναγοράς που διενεργεί σύμφωνα με τις διατάξεις 
της απόφασης 4/243/30.4.2002 συνεδρίασης του Δ.Σ. της 
Ε.Κ.». 

Άρθρο 3 

Μετά το άρθρο 41 της απόφασης προστίθεται νέο άρ¬ 
θρο 41α ως εξής: 

«Άρθρο 41α 

Σύμβαση επαναγοράς (ΓθρυΓοάαεθ α^ΓθθπίθηΙ) 

Με την κατάρτιση σύμβασης επαναγοράς (ΓθρυΐΌίπαεθ 
αρΓθΘπίθπΐ) προκύπτουν για τον πωλητή και τον αγοραστή 
τα δικαιώματα και οι υποχρεώσεις που προβλέπονται αντί¬ 
στοιχα στις διατάξεις των παραγράφων 1, 2, 3 εδάφιο 
πρώτο, 4 εδάφιο πρώτο, 5 έως 8 και 10 του άρθρου 41 της 
παρούσας απόφασης ως προς τις συμβάσεις αγοράς με 
σύμφωνο επαναπώλησης (5ίοοΙ< ΓθνθΓβθ Γθρο). Σε κάθε πε¬ 
ρίπτωση η άσκηση του δικαιώματος επαναγοράς ή επανα¬ 
πώλησης διενεργείται με σχετική δήλωση του συμβαλλο- 
μένου, πωλητή ή αγοραστή, μέσω του Μέλους του Χ.Π.Α. 
που κατήρτισε για λογαριασμό του την συναλλαγή». 

Άρθρο 4 
Ισχύς 

1. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 

Τροποποίηση της απόφασης 53/25.7.2000 συνεδρίασης 
του Δ.Σ. του Χρηματιστηρίου Παραγώγων Αθηνών 
Α.Ε. «Κανονιστικό πλαίσιο της Χρηματιστηριακής Αγο¬ 
ράς Παραγώγων» (Χ.Π.Α.) (ΦΕΚ Β' 960/31.7.2000), 
όπως ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΧΡΗΜΑΤΙΣΤΗΡΙΟΥ 
ΠΑΡΑΓΩΓΩΝ ΑΘΗΝΩΝ Α.Ε. (Χ.Π.Α.) 

(Απόφαση 86η/26.4.2002 συνεδρίαση/θέμα 3Β) 
Αφού έλαβε υπόψη: 

1. Τις διατάξεις της παραγράφου 3 του άρθρου 31 του 
Ν. 2533/1997 «Χρηματιστηριακή Αγορά Παραγώγων και 
άλλες διατάξεις» (ΦΕΚ Α'228/11.11.1997), όπως ισχύει. 

2. Τις διατάξεις της απόφασης 53/25.7.2000 συνε¬ 
δρίασης του Δ.Σ. του Χρηματιστηρίου Παραγώγων Αθη¬ 
νών Α.Ε. «Κανονιστικό Πλαίσιο της Χρηματιστηριακής 
Αγοράς Παραγώγων» (Χ.Π.Α.) (ΦΕΚ Β' 960/31.7.2000), 
όπως ισχύει. 

3. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚΑΊ37), όπως προστέθηκε με το 
άρθρο 27του Ν. 2081/1992 (ΦΕΚΑ' 152/20.9.1992). 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει ομόφωνα: 

Την τροποποίηση της απόφασης 53/25.7.2000 συνε¬ 
δρίασης του Δ.Σ. του Χρηματιστηρίου Παραγώγων Αθη¬ 
νών Α.Ε. «Κανονιστικό Πλαίσιο της Χρηματιστηριακής 
Αγοράς Παραγώγων» (Χ.Π.Α.) (ΦΕΚ Β' 960/31.7.2000), 
όπως τροποποιήθηκε με τις αποφάσεις 56/17.10.2000, 
57/5.12.2000, 62/4.4.2001, 64/15.5.2001, 74/6.11.2001, 
77/13.12.2001, 80/4.2.2002, 83/26.3.2002 και 

84/29.3.2002 (ΦΕΚ Β' 1380/10.11.2000, 1502/8.12.2000, 
481/27.4.2001, 621/25.5.2001, 1565/23.11.2001, 

1741/28.12.2001, 168/14.2.2002 και 437/10.4.2002 αντί¬ 
στοιχα), ως εξής: 

Άρθρο 1 

1. Προστίθενται νέα εδάφια μετά το με τίτλο «Αγορα¬ 
στής στη σύμβαση αγοράς με σύμφωνο επαναπώλησης» 
εδάφιο του άρθρου 1 της απόφασης ως εξής: 

«Αγοραστής στη σύμβαση επαναγοράς: Αυτός που 
αγοράζει και αποκτά κατά κυριότητα υποκείμενες μετο¬ 
χές με υποχρέωση επαναπώλησής τους, λόγω άσκησης 
του δικαιώματος του επαναπώλησης ή άσκησης από τον 
πωλητή του δικαιώματος του επαναγοράς ή λήξης του 
συμβολαίου, σύμφωνα με τις διατάξεις της παρούσας 
απόφασης και τα ειδικότερα χαρακτηριστικά του προϊό¬ 
ντος.» 

2. Το εδάφιο με τίτλο «Δικαίωμα επαναγοράς ή επανα¬ 
πώλησης» του άρθρου 1 της απόφασης αντικαθίσταται 
ως εξής: 

«Δικαίωμα επαναγοράς ή επαναπώλησης: Δικαίωμα 
των συμβαλλομένων γιαεπαναγοράή επαναπώληση υπο¬ 
κείμενων μετοχών στις συμβάσεις πώλησης με σύμφωνο 
επαναγοράς, αγοράς με σύμφωνο επαναπώλησης και 
στις συμβάσεις επαναγοράς.» 


3. Προστίθενται νέα εδάφια μετά το με τίτλο «Πωλητής 
στη σύμβαση πώλησης με σύμφωνο επαναγοράς» εδάφιο 
του άρθρου 1 της απόφασης ως εξής: 

«Πωλητής στη σύμβαση επαναγοράς: Αυτός που πωλεί 
και μεταβιβάζει κατά κυριότητα υποκείμενες μετοχές με 
υποχρέωση επαναγοράς τους, λόγω άσκησης του δικαι¬ 
ώματος του επαναγοράς ή άσκησης από τον αγοραστή 
του δικαιώματος του επαναπώλησης ή λήξης του συμβο¬ 
λαίου, σύμφωνα με τις διατάξεις της παρούσας απόφα¬ 
σης και τα ειδικότερα χαρακτηριστικά του προϊόντος». 

4. Προστίθενται νέα εδάφια μετά το με τίτλο «Σύμβαση 
πώλησης μετοχών με σύμφωνο επαναγοράς εντός κύ¬ 
κλου (5ίοσΙ< Γθρο)» εδάφιο του άρθρου 1 της απόφασης 
ως εξής: 

«Σύμβαση επαναγοράς (ΓθρυΐΌόαεθ αρΓθθπίΘηΐ): Σύμ¬ 
βαση πώλησης με σύμφωνο επαναγοράς ή επαναπώλη¬ 
σης, με την οποία ο πωλητής πωλεί και μεταβιβάζει κατά 
κυριότητα στον αγοραστή υποκείμενες μετοχές, τις οποί¬ 
ες υποχρεούται να επαναγοράσει, λόγω άσκησης του δι¬ 
καιώματος του επαναγοράς ή άσκησης από τον αγορα¬ 
στή του δικαιώματος του επαναπώλησης ή λήξης του 
συμβολαίου, έναντι τιμήματος πώλησης, που πιστώνεται 
άτοκα μέχρι την ημέρα της άσκησης του σχετικού δικαιώ¬ 
ματος ή της λήξης του συμβολαίου, και τιμήματος επανα¬ 
γοράς, αμφότερα καθοριζόμενα την ημέρα κατάρτισης 
της σύμβασης, σύμφωνα με τις διατάξεις της παρούσας 
απόφασης και τα ειδικότερα χαρακτηριστικά του προϊό¬ 
ντος». 

Άρθρο 2 

Μετά το άρθρο 25 της απόφασης προστίθεται νέο άρ¬ 
θρο 25α ως εξής: 

«Άρθρο 25α 

Σύμβαση επαναγοράς (ΓθρυΐΌάαεθ αρτθθπίθπί) 

Με την κατάρτιση σύμβασης επαναγοράς (ΓθρυΓοόεεθ 
αρ γθθγπθπΙ) προκύπτουν για τον πωλητή και τον αγοραστή 
τα δικαιώματα και οι υποχρεώσεις που προβλέπονται αντί¬ 
στοιχα στις διατάξεις των παραγράφων 1,2,3 εδάφιο 
πρώτο, 4 εδάφιο πρώτο, 5 έως 8 και 10 του άρθρου 25 της 
παρούσας απόφασης ως προς τις συμβάσεις αγοράς με 
σύμφωνο επαναπώλησης (εΙοσΚ ΓθνθΓεθ ΓΘρο). Σε κάθε πε¬ 
ρίπτωση η άσκηση του δικαιώματος επαναγοράς ή επανα¬ 
πώλησης διενεργείται με σχετική δήλωση του συμβαλλο- 
μένου, πωλητή ή αγοραστή, μέσω του Μέλους του Χ.Π.Α. 
που κατήρτισε για λογαριασμό του την συναλλαγή». 

Άρθρο 3 
Ισχύς 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 




10334 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ <3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 

Θ-ΓΤΙ3Μ: \Λ/θ0ΙΤΙ35ΐ6Γ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 


Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ -Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 

Η τιμή πώλησης του Τεύχους Α.Ε. & Ε.Π.Ε. σε μορφή Οϋ - τόπι για δημοσιεύματα μετά το 1994 καθορίζεται σε 30 θυτο ανά τεμάχιο, 


ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυΓΟ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυΐΌ 

ΘΙΙΓΟ 

θϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β'καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2002 κατά 6 θυΐΌ ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































